З 1795 г. – у складзе Расійскай імперыі, у Слонімскай, з 12.12.1796 – у Літоўскай, з 28.8.1802 – у Гродзенскай губернях. З пачатку ХІХ стагоддзя Івацэвічы належаць магнацкаму роду Юндзілаў. У 1845 г. Гродзенскім губернскім камітэтам быў зацверджаны інвентар маёнтка Івацэвічы, што належаў у гэты час памешчыку Івану Юндзілу. У дакуменце даецца маёмаснае і дэмаграфічнае становішча сельбішча, пералічваюцца абавязкі прыгонных сялян перад панам.